**Saint Mary** (jèrriais: Sainte Mathie) er et av tolv *parishes* (distrikter) på Jersey. Det ligger nordvest på øya. Folketellingen i 2011 viste at Saint Mary hadde den minste folkemengden på Jersey, 1 752 mennesker, sammenlignet med de andre prstegjeldene. Sognet er lokalisert nordvest på øya og dekker et areal på 3,604 *vergées* (6.5 km²).

Saint Mary grenser til fire andre *parishes*: Saint Ouen, Saint Peter og Saint Lawrence. Prestegjeldet og dens sognekirke av samme navn har fått deres navn en kloster i middelalderen, kanskje ødelagt under angrep fra norrøne vikinger en gang mellom 700- og 900-tallet. I 1042 ble ga hertugen av Normandie, Vilhelm, «Saint Mary av Det brente kloster» til klosteret i Cerisy.

Geografi
--------

En statue av en djevel i en dam ikke langt fra Devil's Hole.
The Elms, en bygning fra 1740, er i dag hovedkvarter for National Trust for Jersey.
Blant naturseverdighetene i sognet er sted kjent som Devil's Hole (Lé Creux du Vis), et blåsehull i klippene ved kysten. Rett nord for La Mare går en sti ned klippene og «Djevelhullet». Fra en smal veifylling kan man se bølgene klaske inn i en høylydt avgrunn. Blåsehullet har blitt skapt av havet som har erodert gjennom taket av det som en gang var en grotte. Navnet hevdes å ha sin opprinnelse da et fransk skip gikk på grunn og ble knust her i 1851. Skipets gallionsfigur ble oppdaget i hullet.

Vingården La Mare ligger i nærheten av Devil's Hole. Vingården var tidligere en liten familiedrevet turistattraksjon, men er i dag en profesjonell bedrift som produserer en rekke viner, sider og andre alkoholprodukter. Eiendommen er sentrert rundt et gammel gårdsbygning i granitt. 40 000 flasker blir produsert årlig. Det framstilles også luksussjokolade.

Mourierdalen strekker seg langs grensen mellom Saint Mary og Saint John. Elven i dalen ga tidligere kraft til en rekke møller til tross for den spredte befolkningen i området.

Crabbé er i dag lokalisering for pistolskyting og for andre håndvåpen, drevet av Jersey Pistol Club og hvor klubben har sitt hovedkvarter.

La Grève de Lecq ligger på grensen mellom Saint Mary og Saint Ouen. På østsiden av bukten, i Saint Mary, ligger Le Castel de Lecq, et jordverk som antagelig ble reist i sen jernalder, og en liten festning, Le Câtel Fort, som ble reist på 1780-tallet til forsvar mot franskmennene. I bukten Le Moulin de Lecq ble en gammel vannmølle ombygget til et bolighus i 1929, under krigen etablerte de tyske okkupasjonsmaktene vannhjulet på nytt for å generere strøm til søkelys, og etter den andre verdenskrig, i 1955, omgjort til et vertshus, men har fortsatt vannhjulet som veier 18 tonn og andre levninger fra den 600 år gamle møllen.

Inngangen til Le Câtel Fort
Inngangen til vingården La Mare.
Saint Mary står på grovkornet granitt «av Saint Mary-type» som ble dannet under den nedre Paleozoikum, Jordens oldtid. Denne granitten ble tidligere brutt for byggemateriale for husbygging.

Vingtainer
----------

Sognet er inndelt *vingtainer* for administrative årsaker. En *vingtaine* (fransk: «gruppe av tjue») er et politisk inndelingssystem av prestegjeldene på Jersey.

* La Vingtaine du Sud
* La Vingtaine du Nord

Sognet utgjør et valgdistrikt og velger en representant.

Demografi
---------

Det har vært en svak økning i folketallet i sognet de siste tiårene.

| Årstall | Antall |
| --- | --- |
| 1991 | 1449 |
| 1996 | 1475 |
| 2001 | 1591 |
| 2011 | 1752 |

Referanser
----------

1. 1 2  «Report on the 2011 Jersey Census» (PDF), *States of Jersey*, 2012, s. 6.
2. ↑  Vergée er en enhet for landmål, et kvart av den gamle franske *arpent* (1 arpent = 180, ca 32 cm). På Kanaløyene er *vergée* standard, men det ulikheter i målene mellom Jersey og Guernsey
3. ↑  An Icon of Saint Mary of the Burnt Monastery (PDF), *Iconspirit*
4. ↑  «Devil's Hole» Arkivert 7. februar 2012 hos Wayback Machine. *The National Trust of Jersey*
5. ↑  *Jersey Pocket Guide*, Berlitz, ISBN 978-178-004-098-1, s. 67-68
6. ↑  *Jersey Pocket Guide*, Berlitz, ISBN 978-178-004-098-1, s. 66-67
7. ↑  Jersey Pistol Club
8. ↑  «Le Col de la Rocque Coastal Walk» Arkivert 4. oktober 2015 hos Wayback Machine. *The National Trust of Jersey*
9. ↑  «Le Câtel Fort» Arkivert 31. juli 2013 hos Wayback Machine. *The National Trust of Jersey*
10. ↑  «Welcome to Le Moulin de Lecq». Arkivert fra originalen 5. oktober 2015. Besøkt 20. september 2015.
11. ↑  Keen, D.H. & Bishop, A.C. (1982): *Solid and Drift*, Channel Islands Sheet 2, Institute of Geological Sciences, Jersey

Eksterne lenker
---------------

* Offisielt nettsted Rediger på Wikidata

* (en) Saint Mary, Jersey – kategori av bilder, video eller lyd på Commons Rediger på Wikidata
* Ste Mathie hos *Les Pages Jèrriaises*

| * v
* d
* r
Jerseys parishes |
| --- |
| Grouville **·** Saint Brélade **·** Saint Clement **·** Saint Helier **·** Saint John **·** Saint Lawrence **·** Saint Martin **·** Saint Mary **·** Saint Ouen **·** Saint Peter **·** Saint Saviour **·** Trinity | Jerseys flagg |


|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |